CELEX: 62011TN0089
Language: el
Date: 2011-02-16 00:00:00
Title: Υπόθεση T-89/11: Προσφυγή της 16ης Φεβρουαρίου 2011 — Nanu-Nana Joachim Hoepp κατά ΓΕΕΑ — Vincci Hoteles (NANU)

9.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/17
            
         Προσφυγή της 16ης Φεβρουαρίου 2011 — Nanu-Nana Joachim Hoepp κατά ΓΕΕΑ — Vincci Hoteles (NANU)
   (Υπόθεση T-89/11)
   2011/C 113/35
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Nanu-Nana Joachim Hoepp GmbH & Co. KG (Βρέμη, Γερμανία) (εκπρόσωπος: A. Nordemann, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Vincci Hoteles S.A. (Alcobendas, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 25ης Νοεμβρίου 2010 στην υπόθεση R 641/2010-1·
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «NANU», για προϊόντα και υπηρεσίες των κλάσεων 3, 4, 6, 16, 18, 20, 21, 24, 26 και 35 — Αίτηση καταχωρίσεως κοινοτικού σήματος υπ’ αριθ. 6218879
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Κοινοτικό λεκτικό σήμα υπ’ αριθ. 5238704 «NAMMU», για προϊόντα και υπηρεσίες των κλάσεων 3, 32 και 44
   
      Απόφαση του τμήματος ανακοπών: Δέχθηκε εν μέρει την ανακοπή και, συνεπώς, απέρριψε εν μέρει την αίτηση καταχωρίσεως κοινοτικού για προϊόντα και υπηρεσίες των κλάσεων 3, 4, 16, 21 και 35 και απέρριψε την ανακοπή για προϊόντα και υπηρεσίες των κλάσεων 6, 9, 16, 18, 20, 21, 24, 26 και 35
   
      Απόφαση του τμήματος προσφυγών: Ακύρωσε εν μέρει την απόφαση του τμήματος ανακοπών και απέρριψε την ανακοπή για προϊόντα των κλάσεων 4, 16 και 21, απέρριψε την προσφυγή κατά τα λοιπά και επιβεβαίωσε την απόρριψη της αιτήσεως καταχωρίσεως κοινοτικού σήματος για προϊόντα και υπηρεσίες των κλάσεων 3, 21 και 35
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών έκρινε εσφαλμένα ότι υπήρχε κίνδυνος συγχύσεως στην αντίληψη του ενδιαφερομένου κοινού.